**Състезание по БДП**

Мото: „Това трябва да го знае всяко дете“

Главна цел: Детето да се ориентира в обстановката, да взима адекватни решения, да

проявява вариативно поведение и съобразителност.

ОН „Околен свят“

Главна цел: Детето да наблюдава, да осъзнава и да почувства социалната реалност

около себе си.

Задача: Да взаимодейства със своите връстници, да наблюдава тяхното поведение и

отношение към социалната реалност (пътната обстановка).

Я „ЗСС“ – Детето да избира подходяща форма на поведение според ситуацията.

Добри педагогически практики

Я „ПС“ – Детето да различава и оперира с предмети според характерните им белези

(пътни знаци, светофар, кръстовище, пешеходна пътека, превозни средства).

Главна цел: Детето да се ориентира във физическата среда – знакови очер-

тания, посоки.

Задача: Да осъзнава възможностите на своето зрение при възприемане на

светлинните сигнали, маркировката на пътя, пътните знаци.

ОН „Български език и литература“

Главна цел: Детето да може смислено и граматически правилно да изразява мислите си.

Задачи: 1. Да осъзнава начините за решаване на речева задача според ситуаци-

ята, в която протича изказването.

2. Да отговаря на проблемни въпроси със сложни изречения.

ОН „Физическа култура“

Главна цел: Детето да се упражнява в нравствено-волеви форми на поведение.

Задача: Да използва самостоятелно наличните условия и материали за физи-

чески упражнения (да кара велосипед със съответните изисквания – да го упра-

влява с каска, да спазва разстояние, да сигнализира при спиране с двете ръце, при

завой наляво или надясно – с едноименната ръка).

ОН „Музика“

Главна цел: Да се обогати емоционално-образният свят на детето.

Задача: Да изпълнява в група песни с подходящо съдържание, свързано с безо-

пасността на движението по пътищата.

|  |  |  |
| --- | --- | --- |
| Дейност | Цел | Средства |
| Езикова | Развлекателна  Дидактична | „Анини приказки“ от Стефан Цанев, стихо-  творение за светофара |
| Практическа | Дидактична | пътни знаци – предупредителни, забрани-  телни, задължителни, указателни; Картин-  ки с превозни средства, лабиринт |
| Музикална | Музикално- творческа | песни „Светофар“, „Тротоар“, „Пътен знак“  и „Песен за велосипеда“ |

Децата са разделени в два отбора: „Дъга“ и „Бонбон“.

Водещите са двама – учителка и дете.

Водещ:

В най-шумния момент, на най-шумния ден,

по най-шумния площад, на най-шумния град

вървяхме ние, двамата – аз, голямата, той – малкият.

И изведнъж чуваме... (момент да нарисуваме)

площада: сграда до сграда, както знаете – тролеите,

врабчетата по дърветата, вестникарите по тротоарите,

търбусите на автобусите, паве до паве, и на всяко паве – човек!

Детето водещ: Вървим и се разхождаме и стигаме дотук.

И виждаме навред умни, весели и знаещи деца,

дошли на състезанието „Това го знае всяко дете“.

Водещ: Знаеш ли имената на отборите?

Детето: Отборите са два: „Дъга“ и „Бонбон“.

Водещ: Нека да ги поздравим. Здравейте, деца! (махат с ръка, децата от-

говарят по същия начин). А пък ние сме Ваня и Жорко и ще бъдем водещи на

днешното състезание.

Представям ви журито, което ще оценява играта на състезателите:

Отбор ,,Дъга“ – с бели тениски и номера от 1 до 11.

Отбор „Бонбон“ – с жълти тениски и номера от 1 до 11.

Водещ: Започва нашето състезание. Ще има много игри и упражнения за

автомобилните и пешеходните движения. Оценката на журито ще превръща-

ме в бонбони, които ще поставяме ето в тези кошнички. Накрая ще преброим

всичките бонбони и на двата отбора, за да видим кой е победител.

Детето: Светофар, светофар, на улицата мой другар,

мигаш с трите светлини и от зло ни пазиш ти.

Водещ: Но на тези светофар липсват всички светлини.

Кой къде ще ги постави – почакай и ще видиш ти.

**I игра „Подреди светофарите!“**

Задачи: 1. Затвърдяване на знанията на децата за видовете светофари (трисекционен

170– за шофьори, и двусекционен – за пешеходци).

2. Развиване на вниманието, наблюдателността и съобразителността на децата.

Върху изрязани черни основи на светофари за автомобили и за пешеходци децата

от двата отбора подреждат цветни кръгове и изображения. Това става последователно

след стихче от водещите.

Водещ: Започва първата игра „Подреди светофарите!“. Светофара за шофьори ще

подредят състезатели с номера 1, 2, 3 и от двата отбора.

Водещ: Кое око на светофар преминаването забранява?

(по едно дете от отбор поставя червено кръгче)

Детето: Три светлини има светофара – коя от тях предупреждава (жълто кръгче)

Водещ: Коя светлина на светофар да преминем разрешава?(зелено кръгче)

Водещ: Светофара за пешеходци ще подредят състезатели с номера 4 и 5 от отбор„Дъга“ и „Бонбон“.

Детето: До пешеходната пътека светофар с две човечета стои.

Кое преминаването забранява – постави го ти!

(На светофара за пешеходци се поставя горното червено кръгче със стояща фигура)

Водещ: Другото усмихва ни се закачливо – преминавай и бъди щастливо!

(Поставя се долното зелено кръгче с крачеща фигура.)

**Оценка на играта от журито.**

Водещ: Следва поздрав – песента „Светофар“.

Водещ: И така, вървим ние, двамата – аз, голямата, и той – малкият.

И изведнъж – нова гледка. Полицаят се разтрепера,

трамваят се смая. Хората се заковаха –

кой на перваз, кой на стряха. И защо ли?

Детето: Тук виждам части от знаци, и тук виждам части от знаци, а цял знак няма.

Водещ: Всеки щом частите подреди, ще познаеш знака ти. 171

**II игра „Пъзел“**

Задачи: 1. Затвърдяване знанията на децата за видовете пътни знаци – преду предителни, забранителни, задължителни, указателни.

2. Възпитаване на съобразителност и бързина на реакциите.

3. Поддържане интереса към пътните знаци.

Знаците са по 5 за всеки отбор, разрязани на две, поставени на масички. Излизат по две деца от отбор. Намират двете части от даден знак и ги съединяват на табло с добравидимост за всички. Играта е със състезателен характер. Отчита се кой отбор по-бързо и по-точно ще съедини частите.

Последното дете от всеки отбор ще обясни как се наричат знаците, какво означава изображението върху тях и към коя от четирите групи знаци принадлежи.

Знаците са:

– За отбор „Дъга“:

Предупредителен знак А 19 – „Внимание, деца“;

Задължителен знак Г 15 – „Задължително за пешеходци“;

Задължителен знак Г 3 – „Завой наляво“;

Забранителен знак В 12 – „Забранено е движението на пешеходци“;

Указателен знак Д 24 – „Автобусна спирка“.

– За отбор „Бонбон“:

Предупредителен знак А 24 – „Внимание, светофар“;

Задължителен знак Г 14 – „Задължително за велосипедисти“;

Задължителен знак Г 2 – „Завой надясно“;

Забранителен знак В 9 – „Забранено е движението на велосипеди“;

Указателен знак Е 21 – „Подлез“.

**Водещ:** В играта „Пъзел“ участват всички деца и от двата отбора. Разрязаните

пътни знаци са пет. Състезатели с номер 1 и 2 подреждат първия знак, 3 и 4 –

втория, 5 и 6 – третия, 7 и 8 – четвъртия, 9 и 10 – петия. Накрая състезателите с

номера 11 от отбор „Спортакус“ и отбор „Бен Тен“ ще назоват подредените знаци

и ще кажат към коя от четирите групи пътни знаци принадлежат.

Играта е за бързина и за вярно съединяване на частите на пътните знаци.

**Водещ:** Следва музикална пауза. Чуйте песента „Пътен знак“.

**Водещ:** И пак вървим ние, двамата – аз, голямата, и той – малкият.

И изведнъж – насреща голяма бъркотия: самолет пълзи по шосето,

кола лети във небето, влакът на тротоара,

пълна каша настана. Какво ще кажеш ти, малкият?

**Детето:** Трябва някой да помогне.

Знам една игра – нито много трудна,

нито много лесна, затова пък много интересна.

Играта „Кое къде се движи?“

**III игра „Кое къде се движи?“**

Задачи: 1. Затвърдяване знанията на децата за видовете превозни средства.

2. Възпитаване на съобразителност и бързина на реакциите.

На два големи картона е нарисувано шосе, железопътна линия, море и небе. Има и малки картончета с нарисувани превозни средства, движещи се по суша, въздух и вода. Децата трябва да ги поставят на съответното място. Играта е със състезателен характер, участват всички от отбора. Превозните средства, които трябва да познават децата, са:

– самолет, вертолет;

– влак, лек автомобил, камион;

– автобус, тролейбус;

– параход, лодка;

– велосипед, мотоциклет.

Водещ: Играта „Кое къде се движи?“ също е състезателна. Трябва по най-бързия начин да вземете от масичките картинка на превозно средство и да я поставите на правилното място на картината. Преценете добре къде се движи превозното средство – по суша, въздух или вода.

**Оценка на играта от журито.**

**Водещ**: И пак вървим ние, двамата – аз, голямата, и той – малкият.

С палка в ръката вървеше към тебе, крещеше на мене и махаше с двете ръце.

Наведе се строго, без да се кара и каза: – Детенце, качи се на тротоара!

– Кой беше този чичко?

**Детето:** Полицаят!

**IV игра „Въпросите на полицая**“

Задачи: 1. Затвърдяване на знанията за някои правила на безопасното движение

по улицата на детето пешеходец, детето пътник в обществен транспорт и в лек ав-

томобил и при игра навън.

2. Възпитаване на логическо мислене и съобразителност.

**Водещ:** Следва играта „Въпросите на полицая“. Въпроси към двата отбора ще за-

даде полицай ...

На първите два въпроса ще отговарят състезатели с номера 7 и 8 от отбор „Дъга“, а на следващите два въпроса – състезатели 7 и 8 от отбор „Бонбон“.

Въпроси:

1. Когато отива на разходка цялата група, какво трябва да носят първите и

последните от колоната?

(Отговор: стоп-палка и сигнални жилетки)

2. Когато слезеш от автобус, какво трябва да направиш, за да пресечеш улич-

ното платно?

(Отговор: Изчаквам автобусът да тръгне. После ще потърся светофар или пе-

шеходна пътека. Ако няма, ще се огледам първо наляво, после надясно и ако няма

коли, ще пресека.)

3. Ако играеш навън и топката ти изскочи на уличното платно, какво ще напра-

виш, за да я вземеш?

(Отговор: Мога да помоля някой възрастен да ми я подаде. Или да изчакам да

се освободи уличното платно от минаващи превозни средства, да се огледам пър-

во наляво, после надясно и тогава да си взема топката.)

4. Какво е първото нещо, което трябва да направят пътниците и шофьорът, когато се качат в лекия автомобил?

(Отговор: Да си сложат коланите.)

**Оценка от журито.**

**Водещ:** И пак вървим ние, двамата – аз, голямата, и той – малкият.

Вървим, вървим, а пътните знаци, тъй многобройни,

стоящи на пътя кат стройни елхички в момента ги няма, къде ли са всички?

**Детето:** Сега децата ще станат знаци. Огледайте внимателно кръстовището.

Добре си помислете и своето място на него намерете! Защото започва играта

„Всеки знак на своето място“.

**V игра „Всеки знак на своето място“**

Задачи: 1. Затвърдяване знанията на децата за значението на пътните знаци и

мястото им в пътната обстановка.

2. Възпитаване на наблюдателност и съобразителност.

Участват по три деца от всеки отбор.

Знаците са: стоп; внимание, деца; внимание, светофар; указателните са: пешеходна

пътека и автобусна спирка, забранено за велосипедисти.

Децата обличатпотнициснарисуванипътнизнациинамират своетомястонапредва-

рително начертано кръстовище, на което са отбелязани с кръгчета местата на знаците.

Водещ: В тази игра ще вземат участие деца с номера 1, 2, 3, 4, 5 и 6 от отборите „Дъга“ и „Бонбон“. Те ще облекат по един потник с нарисуван пътен знак или светофар. Така ще заприличат на живи знаци и ще заемат своето място на кръстовището.

**Оценка от журито.**

**Водещ:** Знаците са вече по местата, продължаваме играта.

На училище иди и правилата спазвай ти!

**Водещ:** Нека децата знаци да останат по местата си, а останалите от отборите

състезатели да се приготвят за следваща игра – „Най безопасният път“.

**VI игра „Най-безопасният път“**

Двата отбора в колона по един преминават през кръстовището, като тръгват от едно и също място, но трябва да стигнат до различни крайни точки. Единият отбор трябва да отиде до макет на училище, а другият до макет на „Макдоналдс“.

**Водещ:** Нека останалите състезатели от отбор „Дъга“ с водач № 9 да застанат на стартовата линия един зад друг. Те трябва да отидат до училището, като спазват всички знаци на кръстовищата.

Останете там, защото сега ще преминат и състезателите от отбор „Бонбон“.Техен водач ще бъде също състезател номер 9. Застанете на стартовата линия. Вие ще трябва да отидете до „Макдоналдс“. Спазвайте пътните знаци!

**Водещ:** Останете по местата си, за да чуем оценката на журито.

**Музикална пауза – песента „Тротоар“.**

**Водещ:** И пак вървим ние, двамата – аз, голямата, и той – малкият.

Изведнъж насреща нещо зловещо връхлита.

Светофарът от страх си глътна червеното и зеленото и замига само на жълто,

което значи: да спрат коли и минувачи, път – само за специални водачи.

**Детето:** Преди да започне следващата игра, искам да разбера дали децата от двата отбора знаят кои са телефоните за спешни случаи?

Въпроси към отбор „Дъга“:

– Кой е телефонът на „Бърза помощ“?

Водещ: Да каже състезател номер 10. (150)

Детето: А кой е телефонът на Полицията? (166)

Въпроси към отбор „Бонбон“:

– Кой е телефонът на „Пожарна безопасност“? (160)

Детето: Кой е телефонът за всички спешни случаи? (112)

**VII игра „Помогни на лекаря, пожарникаря, полицая“**

Задачи: 1. Затвърдяване на знанията за предметите, необходими за работата на

лекаря, пожарникаря и полицая.

2. Възпитаване на вниманието, наблюдателността и съобразителността на

децата.

Всяко дете работи на индивидуален картон. Играта е състезателна. Отчита се най-бързото и най-точно решаване на лабиринта. Лекарят, пожарникарят и полицаят трябва да стигнат до колите си, като минат по този път, по който са разположени инструменти и материали, необходими за тяхната работа.

**Водещ:** В тази игра участват всички състезатели. Сега ще получите по

един лабиринт. За да решите лабиринта, трябва да помогнете на лекаря, по-

жарникаря и полицая да вземат необходимите за тяхната работа предмети и

възможно най-бързо да стигнат до превозното си средство.

Играта е състезателна. Изчакайте сигнала за начало.

Водещ: Докато журито провери решението на лабиринтите, ще дадем по-

чивка на състезателите и ще поиграем с публиката. Готови ли сте за няколко

въпроса?

Въпроси към публиката:

1. Какви са правилата за движение на пешеходците?

(Пешеходците трябва да се движат в дясната част на тротоара по посока на движе-

нието.)

2. Как е безопасно да се движи пешеходецът, когато улицата няма тротоар?

(Когато няма тротоар, пешеходецът трябва да върви в лявата страна на улицата

срещу движението.)

3. Какво трябва да направиш преди да пресечеш улицата?

(Да потърсиш пешеходна пътека и светофар, и ако няма, да се огледаш първо

наляво, после надясно.)

4. На коя пешеходна пътека трябва много да внимаваш, когато пресичаш?

(И на обикновената пешеходна пътека, и на пешеходната пътека тип „зебра”.)

5. Кое е най-безопасното място за детето на спирката?

(На тротоара, далеч от платното и бордюра.)

Водещ:

И ето така –

в най-шумния ден,

в най-шумния град,

стигаме ние, двамата –

аз, голямата, и той – малкият,

до най-интересното място –

176

Татяна Атанасова / Иванка Пампова

това на всички е ясно.

Започва играта последна.

VIII игра „Майсторско управление на велосипед“

Задачи: 1. Децата да се упражнят в спазване на правилата за каране на велосипед.

2. Възпитаване на усет за разстояние и скорост.

Участват всички деца. Има предварително очертан път, по който трябва да минат

в колона с велосипедите си първо децата от единия отбор, а след това и от другия. На

този път има поставени няколко задължителни знака – задължително направо, завой

наляво, завой надясно и конуси за преминаване в зиг-заг.

Водещ: Нека да се приготвят децата от отбор „Спортакус“. Вземете своите

велосипеди и застанете един зад друг. Трябва да преминете през велоалеята, като

спазвате знаците и се движите в зиг-заг между конусите. Водач на колоната е със-

тезател номер 1. Спазвайте правилата за управление на велосипед.

След това по велоалеята преминават и състезателите от отбор „Бен Тен“.

Оценка на журито за играта.

Водещ: Докато журито преброи бонбоните в кошничките, децата от вокалната гру-

па при ЦДГ „Дъга“ ще поздравят всички състезатели и гости на днешното състезание

с песента за велосипеда.

Музикален поздрав: „Песен за велосипеда“.

Водещ: Нека председателят на журито обяви крайния резултат.